Viborger Samler, 1837-07-02
Storbritannien og Jrland. Den 21de om Morgenen Kl. 10 ankom den unge Dronning til St. James Plads, hvor hun modtoges af Medlemmerne af den kongelige Familie, af Hof betjentene, Ministrene og andre Rangspersoner. Længe i Forveien vare allerede alle Tilgange til Paladset fyldte med Tilskuere, enhver Balcon, ethvert Vindue og ethvert fremragende Punct var besat. Kl. 10 fyrede Kanonerne i Parken den kongelige Salut og umiddelbart derpaa viste Dronningen sig i et af Paladsets Vinduer og modtoges med lydelig Jubel af det nedenfor staaende Folk. Hun stod mellem Lorderne Melbourne og Landsdowne, ved Siden af hvilken Sidste Hertuginden af Kent befandt sig. Ved dette og tvende andre af Paladsets Vinduer bemærkede man desuden Kongen af Hannover (Hertugen af Cumberland), Hertugerne af Susser, Wellington og Argyle, Hærens Overbefalingsmand, Lord Hill, Sir Edward Codrington og Fl. Dronningen saae meget bleg og angreben ud, men besvarede Folkets Hilsen med udmærket Ynde og Værdighed. Strax efterat hun havde viist sig ved Vinduet, traad den fornemste Herold frem og forelæste med lydelig Stemme Proclamationsacten, der hyppigen afbrødes af Raabet: "Gud bevare Dronningen! Derpaa satte Heroldernes Procession sig i Bevægelse, for ogsaa at foretage Proclameringen i Charing-Cross og paa de øvrige Steder, hvor dette pleier at skee. Med særegne Formaliteter var Processionens Jndtog i City forbundet, da denne Deel af Staden, som bekjendt, nyder den Forrettighed, at den ei behøver inden sine Mure at optage Kongens bevæbnede Mandskab. Ankommen til Temple-Bar, stillede Garderytterne, der droge i Spidsen for Processionen, sig op paa begge Sider af Gaden, medens de tvende første Herolder, ledsagede af tvende Trompetere, satte sig i Bevægelse henimod den lukkede Port. Faa Minuter derefter forkyndte Klokkernes Ringning, at Lord Mayoren tilligemed Ci tys vigtigste Embedsmænd vare ankomne til den indvendige Side af Porten. Den anden Herold (Poursuivant-At -Arms) bankede derpaa underen Tusch af Trompeter fom Gange paa Porten og erklærede den første Marschal fra Cito, der spurgte ham, hvo der var udenfor Porten, at det var Vaabenherolden, der begiærede Jndladelse i Londons City, for at proclamere Hendes Kongelige Majestæt, Victoria, som Dronning fordet forenede Kongerige. Citis Marschal aabnede derpaa Porten halvt og indlod den første Herold, Vaabenkongen (Rouge Croix). Denne forklarede sit Forlangende nærmere for Lord Mayoren og erholdt derpaa Tilladelse for Cavalcaden, at den maatte holde sit Jndtog i City, hvorpaa Proclameringen tredie Gang fandt Sted i Chancery-Lane; der sluttede samtlige Autoriteter i City sig til Processionen, som begav sig til Enden af Woodstreat, for der at forelæse Proclamationen for fjerde, og derfra til Børsen, for at forelæse den for femte og sidste Gang. Her adskiltes Processionen, efterat den overalt i Cito havde foraarsaget et uhyre Sammenløb af Mennesker og levende bifaldsyttringer. Navnligen skal ved Temple Bar Massen af den forsamlede Mængde have været saa stor, at man ei tidligere har seet Mage dertil, og det er kun Politiets mønsterværdige Foranstaltninger, man maa tilskrive, at den hele Festlighed løb af uden mindste Ulykkestilfælde.